Aselmed / almad n tnaktin n tirawalt, ad d-yili deg tzabut tamukant almend n wassaren d yilɣiten n yinelmaden deg tira. Deg ulmad n tira, yettuɣal unelmad ugar ɣer termit (experience) wala ɣer yilugan. Tazrawt n yilugan n tira akked tira, mgaradent. Ihi tarrayt iwulmen i ulmad n tira, d tira; mačči d almad n yilugan n tira. Ammud n tseddart, yezmer ad d-yili akka s wannay; asfaḍ; alestira; asumer n yimedyaten; asleɣmu deg tira; asuffeɣ n tbadut d yizenziɣen … Deg temsirin am tigi, ilaq usemres n tfelwit (PLM). Aseɣti n kra n tuccḍa, ur yesɛi azal ma ur tt-id-yeḍfir usejji.